C:\Users\pc\Desktop\DI-PTT-horizontalne-400px-ochr-21MB-e1582894075547.png

Zariadenie Domov sociálnych služieb pre deti a dospelých Šoporňa – Štrkovec sa zapojilo do Národného projektu podpora deinštitucionalizácie a transformácie sociálnych služieb realizovaným Implementačnou agentúrou Ministerstva práce, sociálnych vecí a rodiny Slovenskej republiky v spolupráci s partnermi Rada pre poradenstvo v sociálnej práci, Slovenskou úniou podporovaného zamestnávania a fakultou architektúry a dizajnu STU – Výskumným a školiacim centrom bezbariérového navrhovania – CEDA. Tento projekt je realizovaný vďaka podpore z Európskeho sociálneho fondu a európskeho fondu regionálneho rozvoja v rámci Operačného programu Ľudské zdroje.

Deinštitucionalizácia znamená pre ľudí so zdravotným postihnutím a ostatné osoby žijúce v inštitúciách možnosť žiť**NEZÁVISLÝ ŽIVOT- možnosť žiť svoj život podľa svojich predstáv a rozhodovať o ňom.**

Cieľom projektu je intenzívna podpora zamestnancov a zriaďovateľov zariadení sociálnych služieb v ich príprave na proces transformácie daných zariadení. Výsledkom bude kvalitne pripravený Transformačný plán, ktorý vypracováva transformačný tím zariadenia s metodickým tímom, externými expertmi zapojených do Národného projektu podpora deinštitucionalizácie a transformácie sociálnych služieb. Transformačný tím zariadenia je zložený zo zamestnancov, manažmentu zariadenia a iných prizvaných odborníkov. Samotná tvorba Transformačného plánu prebieha v postupných krokoch, kde cieľom je:

* Podporiť a stimulovať zamestnancov, prijímateľov sociálnych služieb, rodinných príslušníkov a ďalších zainteresovaných k spolupráci.
* Eliminovať riziko stratenia vízie procesu prechodu z inštitucionálnej na komunitnú starostlivosť

V rámci projektu bude zariadeniu poskytnuté poradenstvo, konzultácie, supervízie a vzdelávania v rámci certifikovaných kurzov, informačných seminárov a tematických workshopov. Vzdelávanie je zamerané na rôzne oblasti ako napr. predstavenie nových foriem práce s prijímateľmi zamerané na aktivizáciu a rozvoj pracovných zručností s cieľom začlenenia sa do pracovného procesu, riadenie zmien počas procesu transformácie zariadenia, na oboznámenie sa s princípmi univerzálneho navrhovania v architektúre, príprava pracovníkov zariadení na zmenu prístupu k prijímateľom sociálnych služieb, s dôrazom na individuálny prístup atď.

Súčasťou projektu je dôkladné hodnotenie pripravenosti zariadenia na proces transformácie a informačná kampaň, ktorá bude realizovaná najmä prostredníctvom komunitných aktivít s cieľom vytvárať pozitívne vzťahy v lokalite, v ktorej bude prebiehať proces deinštitucionalizácie.

Viac informácií o procese DI nájdete na webovej stránke www.npdi.gov.sk.